Document ID: /roh_data/filtered/Billingualer_Corpus_interleaved-de-rm.jsonl.gz/810

This is a text translated from German to Rumantsch Grischun.
Steuerpaket ist ungerecht und finanziell nicht tragbar

Die Bündner Regierung macht gegen das Steuerpaket des Bundes mobil. Sie beantragt dem Grossen Rat, das Kantonsreferendum zu ergreifen. Die Abschaffung der Eigenmietwertbesteuerung würde die Neuerwerber von Wohneigentum sowie die Mieter benachteiligen und hätte für Kanton und Gemeinden massive Steuerausfälle zur Folge.

Das vom Bundesparlament in der Juni-Session verabschiedete Steuerpaket enthält Massnahmen zur Entlastung der Ehepaare und Familien. Diese werden von der Regierung begrüsst. Dagegen spricht sich die Regierung mit aller Deutlichkeit gegen die sachlich falsche Wohneigentumsbesteuerung aus. Bei den Bundessteuern führt das Steuerpaket zu Steuerausfällen von insgesamt mehr als zwei Milliarden Franken; davon entfallen 510 Millionen Franken auf die Kantone. Hinzu kommen Ausfälle von mindestens einer Milliarde Franken bei den Kantons- und Gemeindesteuern.

Neues System ist ungerecht

Die Abschaffung der Eigenmietwertbesteuerung führt zu einer steuerlichen Besserstellung der Wohneigentümer gegenüber den Mietern. Überdies werden die schuldenfreien Alteigentümer privilegiert und die in der Regel höher verschuldeten Neuerwerber von Wohneigentum benachteiligt.

Das Ziel der Wohneigentumsförderung wird mit der Abschaffung der Eigenmietwertbesteuerung gerade nicht erreicht.

Finanzpolitisch nicht zu verantworten

Die Neuregelung der Wohneigentumsbesteuerung führt zu Steuerausfällen für Kanton und Gemeinden in der Höhe von je rund 60 Millionen Franken. Dieser Einnahmeverzicht macht die laufenden kantonalen Sparanstrengungen praktisch zunichte. Zwar soll ein Teil dieser Mindereinnahmen mit einer Zweitwohnungssteuer kompensiert werden. Diese neu zu schaffende Steuer führt allerdings zu äusserst schwierigen praktischen Problemen. Schliesslich muss damit gerechnet werden, dass die Mieter auf Grund der Privilegierung der Wohneigentümer einen Mieterabzug fordern werden. Ein solcher wäre finanzpolitisch fatal und hätte zwingend eine erhebliche Staatsverschuldung oder eine empfindliche Steuererhöhung zur Folge.

Das Kantonsreferendum fällt in den Zuständigkeitsbereich des Grossen Rates; dieser wird sich in der August-Session mit der Vorlage beschäftigen. Kommt das Referendum zu Stande, hätte der Souverän die Möglichkeit, sich zum Steuerpaket zu äussern.

Nach einer Ablehnung der Vorlage durch den Souverän könnten die unbestrittenen Revisionspunkte, wie vor allem die Entlastung der Ehepaare und Familien, mit einer Verzögerung von lediglich einem Jahr umgesetzt werden.

Arbeitsmarktzulage wird sechs Monate weitergeführt

Das Personal in den kantonalen und subventionierten Spitälern, Kliniken und Pflegeheimen sowie des Spitex- und Behindertenbereichs erhält noch bis Ende 2003 die im Juli 2001 eingeführte Arbeitsmarktzulage AMZ. Die Regierung hat diesen Beschluss auf Wunsch der interessierten Betriebe getroffen. Diese werden das revidierte Besoldungskonzept für die Mitarbeitenden wegen der einfacheren administrativen Umsetzung erst per Januar 2004 anstatt per Juli 2003 umsetzen.

Grundlagenarbeiten für "Polycom" in Auftrag gegeben

Eine Strategiegruppe wird die Beteiligung und Integration Graubündens an das nationale Funk-Sicherheitsnetz "Polycom" vorantreiben. "Polycom" fasst erstmals die unzähligen autonomen und unkompatiblen Funknetze in der Schweiz zusammen. Ziel des Projektes ist es, die Zusammenarbeit der Behörden und Organisationen für Rettung und Sicherheit von Bund, Kantonen und Gemeinden über ein verschlüsseltes Funksystem sicherzustellen. Die Regierung hat die Leitung der Strategiegruppe dem Amt für Zivilschutz und Katastrophenhilfe übertragen. Die eigentliche Umsetzung des Projekts wird vom Polizeikommando Graubünden geleitet.

Baupreisentwicklung: Neuer Index für kantonale Hochbauten

Der Kanton Graubünden stützt die Berechnung der Teuerung bei Bausubventionen des Bundes seit 1. Januar nicht mehr auf den "Zürcher Index der Wohnbaukosten", sondern auf den "Schweizerischen Baupreisindex". Die neue Berechnungsbasis basiert jeweils auf 30'000 Preismeldungen aus der gesamten Schweiz. Sie wird auf Grund von effektiv abgeschlossenen Verträgen ermittelt, ist regional gegliedert und verfügt über unterschiedliche Gebäudekategorien. Die Regierung hat die entsprechende Teilrevision der Hochbauverordnung ("Verordnung über die Planung und Ausführung von kantonalen Hochbauten") genehmigt. Diese verweist nun nicht mehr explizit auf einen spezifischen Index.

Kinderbetreuung: Gesetz per 1. Januar 2004 in Kraft gesetzt

Die Regierung hat das Gesetz über die Förderung der familienergänzenden Kinderbetreuung per 1. Januar 2004 in Kraft gesetzt. Die verbleibende Zeit wird für die umfangreichen Vorarbeiten genutzt. Am 18. Mai hatte das Bündner Volk die entsprechende Vorlage angenommen.

Aus Gemeinden und Regionen

- Auf der "Italienischen Strasse" in Hinterrhein und auf der Kantonsstrasse durch Strada wird die Höchstgeschwindigkeit gesenkt: Von 80 auf 60 km/h resp. von 60 auf 50 km/h. In Domat/Ems wird in einer Zone im Quartier Caschnés/Trebla die Höchstgeschwindigkeit auf 30 km/h gesenkt.

- In den Gemeinden Scuol und Ftan können für die geplanten Beschneiungsanlagen auf der Motta Naluns die Bewilligungs-Verfahren eingeleitet werden. Die Regierung hat die dazu notwendigen Planungsgrundlagen (Zonenpläne und Generelle Erschliessungspläne) genehmigt.

Kantonsbeiträge an verschiedene Institutionen

- In den Jahren 2004 und 2005 will die Regierung rund 180'000 Franken für die Gesundheitsförderung und Prävention an Bündner Schulen investieren.

- Die Gemeinden Scheid, Hinterrhein, Riom-Parsonz und Cauco erhalten für die Sanierung resp. den Ausbau ihrer Wasserversorgung einen Kantonsbeitrag von insgesamt rund 570'000 Franken.

- Für archäologische Ausgrabungen im Kloster Müstair hat die Regierung einen Betrag von 180'000 Franken freigegeben.

- 88'000 Franken hat die Regierung für Beiträge an 15 kulturelle Werke und Veranstaltungen beschlossen.

- Die Gemeinden Zizers und Igis erhalten vom Kanton 250'000 Franken für die Verbauung "Schlundrüfi".

- In Araschgen innerorts (Gebiet der Stadt Chur) kann die neue Postautohaltestelle (Haltestelle "Kronenhof") gebaut werden. Und in Versam, an der Safienstrasse, werden deren zwei neu errichtet. Die Regierung hat die entsprechenden Projekte genehmigt.

- Rund 8,7 Millionen Franken hat die Regierung für die Behebung der Unwetterschäden vom November 2002 an landwirtschaftlichen Infrastrukturanlagen und am Kulturland genehmigt. Die gesamte Schadenssumme in diesem Bereich wird auf rund 32 Millionen Franken geschätzt.

Strassenprojekte

- Für den Schutz der RhB-Linie im Bereich der Hexentobelbrücke im Rahmen des Projekts "Umfahrung Saas" und für verschiedene Arbeiten am Kreisel Scuol hat die Regierung rund 1,6 Millionen Franken genehmigt.

Personelles

Christine Bucher, Chur, ist per 1. August als Abteilungsleiterin "Dienste" und Stellvertreterin des Amtsvorstehers im Amt für Mittelschulen gewählt worden. Christine Bucher war bisher Leiterin der Stabsstelle "Bildung" im Erziehungs-, Kultur- und Umweltschutzdepartement.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.07.2003

Pachet da taglia è malgist e finanzialmain betg supportabel

La regenza grischuna sa mobilisescha encunter il pachet da taglia da la confederaziun. Ella propona al cussegl grond da far in referendum chantunal. L'aboliziun d'imponer taglias da fit per l'atgna utilisaziun disfavurisass tals che cumpran da nov proprietad d'abitar sco er ils locataris ed avess per consequenza sperditas da taglia considerablas per il chantun e las vischnancas.

Il pachet da taglia, il qual è vegnì deliberà dal parlament federal en la sessiun dal zercladur, cuntegna mesiras per distgargiar conjugals e famiglias. Quellas vegnan beneventadas da la regenza. Perencunter s'exprima la regenza cun tutta franchezza encunter l'imposiziun da taglia sin la proprietad d'abitaziuns materialmain faussa. Tar las taglias federalas maina il pachet da taglia a sperditas da taglia da totalmain pli che duas milliardas francs; da quai tutgan 510 milliuns francs als chantuns. Latiers vegnan sperditas da almain ina milliarda francs tar las taglias chantunalas e communalas.

Il nov sistem è malgist

L'aboliziun d'imponer taglias da fit per l'atgna utilisaziun maina ad ina meglieraziun fiscala dals proprietaris d'abitaziuns e chasas cumpareglià cun ils locataris. Ultra da quai vegnan privilegiads ils locataris vegls senza daivets e novs acquistaders da proprietad d'abitar per regla disfavurisads.

La finamira da promover la proprietad d'abitaziuns na vegn precisamain betg cuntanschida cun l'aboliziun d'imponer taglias da fit per l'atgna utilisaziun.

Na betg da responsar areguard la politica da finanzas

La nova regulaziun d'imponer las taglias sin la proprietad d'abitaziuns maina a sperditas da taglia per chantun e vischnancas en l'autezza da mintgamai var 60 milliuns francs. Questa renunzia ad entradas disfa praticamain ils sforzs currents da spargnar dal chantun. Bain duai ina part da quellas entradas pli pitschnas vegnir cumpensada cun ina taglia sin abitaziuns secundaras. Quella taglia, che sto anc vegnir stgaffida, chaschuna problems pratics ordvart difficils. La finala sto vegnir quintà cun quai, che locataris vegnan a pretender ina reducziun per locataris, perquai ch'ils proprietaris d'abitaziuns e chasas vegnan privilegiads. Ina tala reducziun fiss fatala areguard la politica da finanzas ed avess stringentamain per consequenza in indebitament considerabel dal stadi ubain in augment da taglia enorm.

Il referendum chantunal croda en il champ da cumpetenza dal cussegl grond; quel vegn a sa fatschentar cun la proposta en la sessiun d'avust. Vegn il referendum realisà, avess il suveran la pussaivladad da s'exprimer tar il pachet da taglia.

Suenter ina refusa dal project tras il suveran pudessan ils puncts da revisiun betg dispitaivels, sco oravant tut las mesiras per distgargiar conjugals e famiglias, vegnir realisads cun in retard da sulettamain in onn.

Supplement dal martgà da lavur vegn manà vinavant per sis mais

Il persunal en ils ospitals, las clinicas e las chasas da tgira chantunalas e subvenziunadas sco er il persunal dal sectur da spitex e dals impedids retschaiva anc fin la fin dal 2003 il supplement dal martgà da lavur SML, il qual è vegnì introducì il fanadur 2001. La regenza ha concludì quai sin giavisch dals manaschis pertutgads. Quels vegnan a realisar il concept revedì da salarisaziun per las collavuraturas ed ils collavuraturs, pervi da la realisaziun administrativa pli simpla, pir il schaner 2004 empè dal fanadur 2003.

Surdadas las lavurs da basa per "polycom"

Ina gruppa da strategia vegn ad accelerar la participaziun ed integraziun dal Grischun en la rait da segirezza naziunala radiofonica "polycom". "Polycom" reunescha per l'emprima giada las numerusas raits radiofonicas autonomas ed incumpatiblas da la Svizra. La finamira dal project è da garantir la collavuraziun da las autoritads e da las organisaziuns per salvament e segirezza da confederaziun, chantuns e vischnancas sur ina rait radiofonica codada. La regenza ha surdà la direcziun da la gruppa da strategia a l'uffizi per la protecziun civila e l'agid en cas da catastrofas. La realisaziun sco tala dal project vegn manada dal commando da polizia dal Grischun.

Svilup dals pretschs da construcziun: nov index per construcziuns autas chantunalas

Per calcular la basa da la chareschia tar subvenziuns da construcziun da la confederaziun na sa basa il chantun Grischun dapi il 1. da schaner betg pli sin il "index turitgais da custs da construcziun d'abitaziuns", mabain sin il "index svizzer da custs da construcziun". La nova basa da calculaziun sa funda mintgamai sin 30'000 annunzias da pretschs da l'entira Svizra. Ella vegn eruida sin fundament da contracts effectivamain fatgs, è ordinada tenor regiuns e dispona da differentas categorias da bajetgs. La regenza ha approvà la revisiun parziala correspundenta da l'ordinaziun davart construcziuns autas ("ordinaziun davart la planisaziun e l'execuziun da construcziuns autas chantunalas"). Quella na rinviescha betg pli explicitamain ad in index specific.

Tgira d'uffants: lescha messa en vigur per il 1. da schaner 2004

La regenza ha mess en vigur la lescha davart la promoziun da la tgira d'uffants cumplementara a la famiglia per il 1. da schaner 2004.

Il temp restant vegn tratg a niz per las lavurs preparatorias voluminusas. Ils 18 da matg aveva il pievel grischun acceptà il project correspundent.

Da vischnancas e regiuns

- Sin la "via taliana" a Valragn e sin la via chantunala tras Strada vegn sbassada la sveltezza maximala: da 80 a 60 km/h resp. da 60 a 50 km/h. A Domat vegn sbassada la sveltezza maximala a 30 km/h en ina zona en il quartier Caschnés/Trebla.

- En las vischnancas da Scuol e Ftan pon vegnir iniziadas las proceduras da permissiun per ils indrizs planisads per far naiv artifiziala sin la Motta Naluns. La regenza ha approvà la basa da planisaziun necessaria latiers (plans da zonas e plans generals d'avertura).

Contribuziuns chantunalas a diversas instituziuns

- En ils onns 2004 e 2005 vul la regenza investar ca. 180'000 francs per la promoziun da la sanadad e per la prevenziun en scolas grischunas.

- Las vischnancas da Sched, Valragn, Riom-Parsonz e Cauco retschaivan ina contribuziun chantunala da totalmain 570'000 francs per la sanaziun resp. per l'engrondiment da lur provediments d'aua.

- Per exchavaziuns archeologicas en la claustra da Müstair ha deliberà la regenza ina summa da 180'000 francs.

- 88'000 francs ha concedì la regenza per contribuziuns a 15 ovras ed occurrenzas culturalas.

- Las vischnancas da Zizers ed Igis retschaivan 250'000 francs dal chantun per il rempar da la "Schlundrüfi".

- Ad Araschgen en il vitg (territori da la citad da Cuira) po vegnir construida la nova fermada d'auto da posta (fermada "Kronenhof"). Ed a Versomi, a la via da Stussavgia, vegnan construidas da nov duas talas. La regenza ha approvà ils projects correspundents.

- Var 8,7 milliuns francs ha approvà la regenza per reparar ils donns da malaura dal november 2002 vi da stabiliments d'infrastructura da l'agricultura e vi da terren da cultura. La summa totala da donns en quel sectur vegn stimada a var 32 milliuns francs.

Projects da vias

- Per la protecziun da la lingia da la Viafier retica en la regiun da la punt dal Hexentobel en il rom dal project "sviament Saas" e per diversas lavurs vi da la rundella da Scuol ha approvà la regenza 1,6 milliuns francs.

Chaussas persunalas

Christine Bucher, Cuira, è vegnida elegida per il 1. d'avust sco manadra da partiziun "servetschs" e substituta dal schef en l'uffizi per las scolas medias. Christine Bucher è stada enfin qua manadra dal post da stab "furmaziun" en il departament d'educaziun, cultura e protecziun da l'ambient.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.07.2003